SET ปรับขึ้นเทียบเท่าก่อนเกิด COVID-19 / เดือนเม.ย.กลับมาดูการ Preview ผลประกอบการจริงในขณะที่ที่ราคา Laggard กลุ่ม
31 มีนาคม 2564

SET ปรับขึ้นเทียบเท่าก่อนเกิด COVID-19 / เดือนเม.ย.กลับมาดูการ Preview ผลประกอบการจริงในขณะที่ที่ราคา Laggard กลุ่ม 

หากนับตั้งแต่ช่วงต้นปีที่ผ่านมาพบว่า SET Index ปรับขึ้นสูงกว่า 140จุด หรือประมาณ 9-10% ซึ่งถือว่าสูงเมื่อเทียบกับภูมิภาคอย่าง MSCI Asia pacific Ex-japan ที่ +3% , MSCI ACWI +4% , MSCI Emerging market +2% ซึ่งกลุ่มที่ปรับขึ้นเด่นนำโดยกลุ่มเกษตร +40%, กลุ่มท่องเที่ยว +30%, กลุ่มการเงิน +23% และกลุ่มธนาคาร +20% ซึ่งส่วนมากเป็นกลุ่มที่ Underperformed ในช่วงปีที่ผ่านมา โดยหุ้นที่ผลักดันดัชนีสูงสุด 5 อันดับได้แก่ OR, CPALL, AOT, KBANK, SCB ในขณะที่กลุ่มที่ปรับตัวขึ้นน้อย (Laggard) นำโดยกลุ่มอิเล็กทรอนิกส์, ICT, โรงไฟฟ้า สำหรับหุ้นที่กดดันดัชนีสูงสุดได้แก่  DELTA, PTT โดยนักลงทุนรายย่อยซื้อสุทธิสูงสุดกว่า 5.2หมื่นล้านบาท สวนทางแรงขายทำกำไรของนักลงทุนต่างชาติและสถาบันที่ 3.1หมื่นล้านบาท และ 2.5หมื่นล้านบาทตามลำดับ  

หากนับสินทรัพย์อื่นๆพบว่า Bitcoin ปรับขึ้นแรงกว่าเท่าตัว, ราคาสินค้าโภคภัณฑ์เฉลี่ยคำนวณผ่าน Bloomberg Commodity index ปรับขึ้นเฉลี่ย 8% , อัตราผลตอบแทนพันธบัตรสหรัฐ 10ปีปรับขึ้นมากกว่า 85bps ที่ 1.76% ส่งผลให้ Real Yield ปรับขึ้นจากระดับ -1% เป็น -0.63%, เงินบาทอ่อนค่า 4.3% ใกล้เคียงระดับภูมิภาค  

โดยสรุป ณสิ้น 1Q21 เราเริ่มเห็นหลายๆสินทรัพย์ทยอยปรับตัวเข้าใกล้ระดับก่อนเกิด COVID-19 ในช่วง 1Q20 เช่นเดียวกับ SET Index และหากอิงจากการปรับตัวขึ้นของรายประเทศ, รายกลุ่ม (Growth to Value) และหุ้น จะเห็นได้ว่าส่วนมากเป็นการเล่นลักษณะ Laggard played เป็นส่วนใหญ่ ซึ่งเราประเมินว่าจากนี้จะลดความร้อนแรงของการเก็งกำไรในกลุ่มดังกล่าวและหุ้นขนาดเล็กลง หันกลับมาติดตามและให้น้ำหนักต่อการ Preview ผลประกอบการไตรมาสหนึ่ง  

สำหรับกรอบการซื้อขาย SET ในเดือนเมษายนประเมินที่ 1,535-1,630จุด ซึ่งเราอิงแนวต้านสำคัญที่ระดับต่ำสุดในรอบปี 10ปีของส่วนต่างอัตราผลตอบแทนตลาดหุ้นและตลาดพันธบัตร (EYG%) ที่ -2SD และนอกเหนือจากปัจจัยผลประกอบการแล้วแนะดู 1) ผลการประชุม OPEC ที่สัปดาห์นี้คาดส่งผลต่อทิศทางราคาน้ำมันดิบเดือนเม.ย.โดยตรง 2) รายละเอียดของแผนการกระตุ้นเศรษฐกิจสหรัฐที่อาจเพิ่มขึ้นจากระดับ 1.9ล้านล้านเหรียญ ซึ่งจะส่งผลโดยตรงต่อทั้งทิศทางค่าเงินดอลลาร์และอัตราผลตอบแทนพันธบัตร 3) รายละเอียดแผนการขึ้นภาษีนิติบุคคล และปัจจัยสุดท้ายที่เราให้น้ำหนักสูงสุดนั่นคือผลกระทบของการแข็งค่าของดอลลาร์และพันธบัตรของหลายประเทศเกิดใหม่พุ่งสูงกว่า 100bps ในปีนี้ (สูงกว่าสหรัฐ)ในขณะที่เศรษฐกิจยังไม่ฟื้นตัวเหมือนสหรัฐ ประกอบกับเงินเฟ้อที่มีโอกาสสูงกว่าเป้ามาก โดยเฉพาะประเทศบราซิล, รัสเซียและตุรกี ถือเป็นความเสี่ยงที่เราคาดว่าจะเกิดขึ้นเป็นวงกว้างโดยเฉพาะประเทศเกิดใหม่ที่มีหนี้สินเป็นสกุลเงินดอลลาร์และฐานะทางการเงินอ่อนแอ รวมถึงการขาดดุลแฝด 

มุมมองตลาดหุ้น/ กลยุทธ์การลงทุน วันนี้คาด SET แกว่งในกรอบ 1,585-1,595จุด แนะ EPG (14.0) และ TEAMG (กลุ่มรับเหมาที่ Laggard) 

หุ้นแนะนำ EPG (พื้นฐาน 14.00 บาท) บริษัทฯ คาดว่ายอดขายของทั้ง 3 หน่วยธุรกิจจะเติบโตขึ้นในไตรมาส 4/FY2564 (เดือน ม.ค.-มี.ค.2564) โดยเฉพาะจากธุรกิจ AEROFLEX และ AEROKLAS และคาด GPM จะยังอยู่ในระดับสูง, ผู้บริหารคาดว่ายอดขายในออสเตรเลียจะแตะระดับที่ 75 ล้านดอลลาร์ออสเตรเลียในปี FY2564 หรือเติบโตขึ้น 22% จากปีก่อน TEAMG (พื้นฐาน 2.82 บาท)คาดจะหันไปมุ่งเน้นการลงทุนภาครัฐ เพื่อกระตุ้น GDP ปี 2564-65 โดยมีโครงการมากมายในปีนี้ เช่น 1) รถไฟฟ้าสายสีส้มฝั่งตะวันตก (9.6 หมื่นลบ.) 2) สายสีม่วงตอนใต้ (7.7 หมื่นลบ.) 3) รถไฟความเร็วสูงไทย-จีน (3.0 แสนลบ.) และ 4) รถไฟรางคู่ (1.24 แสนลบ.), เมื่ออิงจากอัตราการเติบโตของกำไรปกติเชิง YoY และระยะเวลาของ backlog ที่สูงขึ้น จะพบว่า STEC และ TEAMG โดดเด่นที่สุดจากบริษัทผู้รับเหมา 7 รายที่เราวิเคราะห์อยู่ 

รายงานตัวเลขเศรษฐกิจ วันพฤหัสฯ ติดตาม ตัวเลขผลผลิตภาคอุตสาหกรรมของไทยเดือน ก.พ. คาด +0.6% YoY ตัวเลข Caixin PMI ภาคการผลิตของจีนเดือน มี.ค. คาทรงตัว MoM ที่ 51 จุด ตัวเลข PMI ภาคการผลิตของเยอรมัน และยูโรโซนเดือน มี.ค. คาดทรงตัว MoM ที่ 66.6 จุด และ 62.4 จุดตามลำดับ ตัวเลข PMI ภาคการผลิตของสหรัฐฯโดย ISM เดือน มี.ค. คาด +0.8% MoM เป็น 61.3 จุด และตัวเลขการขอสวัสดิการว่างงานรายสัปดาห์ของสหรัฐฯ คาด +6.8 แสนคน วันศุกร์ ติดตาม ตัวเลขการจ้างงานนอกภาคเกษตรของสหรัฐฯ เดือน มี.ค. คาด +1.82 แสนตำแหน่ง และตัวเลขอัตราการว่างงานของสหรัฐฯ เดือน มี.ค.